Arten har skrustilte, bredt eggformede–elliptiske blad (7–12 cm) med tydelige, spisse lapper med grove tenner og 8–13 par sidenerver. De eventuelle ørebladene er linjeformet. Bladets underside er lys gråhvit eller grønnhvit. Den mangler torner på greinene, som er brune. Alpeasal har 5-tallige, hvite blomster hvor kronbladene er flate og betydelig lengre enn begeret. Antall støvbærere er 15–25.